ΓΡΑΠΤΗ ΕΡΩΤΗΣΗ E-3275/02

υποβολή: Ioannis Marnos (PPE-DE) προς την Επιτροπή

(19 Νοεμβρίου 2002)

Θέμα: Ελληνικά αποθέματα σε καύσιμα

Σύμφωνα με δημοσίευμα του ενημερωτικού δελτίου Agence Europe (φύλλο Νο 8320, 17/10/02) η Επιτροπή αποφάσισε να ζητήσει από την Ελλάδα να ευθυγραμμίσει το ύψος των αποθεμάτων της σε καύσιμα με τα προβλεπόμενα από την Κοινοτική Νομοθεσία. η οποία προνοεί για αποθέματα προς κατανάλωση τουλάχιστον για 90 ημέρες.

Στο ίδιο δημοσίευμα αναφέρεται ότι στους 11 από τους 12 μήνες του 2001, τα ελληνικά αποθέματα βενζίνης ήταν κάτω από το προαναφερθέν όριο και το ίδιο συνέβη και με τογραέριο και την κηροζίνη για τους 8 από τους 12 μήνες του ιδίου έτους. Αξιοσημείωτο είναι, επίσης, ότι η Ελλάδα δεν απέστειλε στην Επιτροπή την ετήσια έκθεσή της για τα αποθέματά της για το έτος 2002.

Είναι ακριβή τα προαναφερθέντα· Ποια δικαιολογία επικαλέστηκε η Ελλάδα για την κατάσταση των αποθεμάτων της σε καύσιμα όσον αφορά στο έτος 2001· Γιατί δεν απέστειλε την έκθεση αποθεμάτων για το 2002· Ποιες άλλες χώρες δεν ανταποκρίθηκαν στις σχετικέςποχρεώσεις· Ποια προβλέπει η Επιτροπή ότι θα είναι η τύχη της πρότασής της για καθιέρωση ελαχίστου ορίου αποθεμάτων 120 ημερών αντί των 90 που ισχύει σήμερα· Και σε περίπτωση μη συμμόρφωσης των κρατών-μελών πώς μπορεί να την επιβάλει·

Απάντηση της κυρίας de Palacio εξ ονόματος της Επιτροπής

(20 Δεκεμβρίου 2002)

Η Επιτροπή αποφάσισε στις 16 Οκτωβρίου 2002 να ζητήσει νομότυπα από την Ελλάδα να συμμορφωθεί προς τις διατάξεις της κοινοτικής νομοθεσίας βάσει των οποίων τα κράτη μέλη έχουν τηνποχρέωση να διατηρούν σε μόνιμη βάση, για τρεις κατηγορίες προϊόντων του πετρελαίου, αποθέματα για τουλάχιστον 90 ημέρες.

Τα ακριβή δεδομένα ως προς τα αποθέματα της Ελλάδας έχουν ως εξής. Κατά το 2000, τα αποθέματα προϊόντων της κατηγορίας Ι (βενζίνες)πολείπονταν επί 10 μήνες στους 12 από τα ελάχιστα απαιτούμενα αποθέματα των 90 ημερών. Ως προς τα προϊόντα της κατηγορίας ΙΙ (μεσαία κλάσματα όπως gasoils και κηροζίνη), τα αποθέματαπολείπονταν από τα ελάχιστα απαιτούμενα των 90 ημερών επί 8 μήνες στους 12. Κατά το 2001, η Ελλάδα βρέθηκε σε κατάσταση παράβασης επί 11 μήνες στους 12 για τα προϊόντα της κατηγορίας Ι, και 2 μήνες στους 12 για τα προϊόντα της κατηγορίας ΙΙ.

Ποτέ δεν δόθηκαν σαφείς εξηγήσεις εκ μέρους της Ελλάδας για τα ανωτέρω δεδομένα.

Στις 18 Νοεμβρίου 2002, η Ελλάδα έστειλε στην Επιτροπή τα στοιχεία για τα αποθέματα του πρώτου εξαμήνου του 2002, στοιχεία που πρέπει κανονικά να αποστέλλονται σε μηνιαία βάση το αργότερο την 25η ημέρα του δεύτερου μήνα που έπεται του μηνός αναφοράς. Σύμφωνα με αυτά τα στοιχεία, η Ελλάδα τήρησε τιςποχρεώσεις της αναφορικά με τα αποθέματα κατά το πρώτο εξάμηνο του 2002. Η Επιτροπή θα εξακολουθήσει να παρακολουθεί από κοντά τα αποθέματα της Ελλάδας, μέχρις ότου διαπιστώσει ότι όντως βρέθηκε μια διαρθρωτική λύση που θα εγγυάται διαρκή τήρηση ελάχιστων αποθεμάτων για 90 ημέρες ανά κατηγορία προϊόντων, και ότι τα ως άνω τελευταία στοιχεία δεν είναι απλώς αποτέλεσμα συγκυριακών διακυμάνσεων.

Σε κανένα άλλο κράτος μέλος δεν έχει παρατηρηθεί κατάσταση συγκρίσιμη με αυτήν της Ελλάδας. Όμως, δύο ακόμη κράτη μέλη, το Βέλγιο και η Πορτογαλία, βρέθηκαν πρόσφατα λίγο κάτω από τα αποθέματα των 90 ημερών για τα μεσαία κλάσματα. Η Επιτροπή τουςπέδειξε άτυπα να επανορθώσουν την κατάσταση. Εάν αυτό δεν συμβεί σύντομα, θα τεθεί σε κίνηση η διαδικασία παράβασης εναντίον των δύο αυτών κρατών μελών.

Η σχετική συζήτηση δεν έχει ξεκινήσει ακόμη ούτε στο Συμβούλιο ούτε στο Κοινοβούλιο.

Σε περιπτώσεις μη συμμόρφωσης κρατών μελών προς την ισχύουσα κοινοτική νομοθεσία για τα ελάχιστα αποθέματα, η Επιτροπή μπορεί να κινήσει διαδικασία παράβασης βάσει του άρθρου 226 της συνθήκης ΕΚ (στην προκείμενη περίπτωση για την Ελλάδα,ποβλήθηκε αιτιολογημένη γνώμη, που αποτελεί το δεύτερο στάδιο της διαδικασίας παράβασης η οποία προβλέπεται στο άρθρο 226). Εάν μετά την αιτιολογημένη γνώμη δενπάρξει απάντηση και λήψη ικανοποιητικών μέτρων εκ μέρους του ενδιαφερόμενου κράτους μέλους, η Επιτροπή έχει τη δυνατότητα να προσφύγει στο Δικαστήριο.